2. pielikums

Ministru kabineta

2014. gada  14. oktobra

rīkojumam Nr. 581

"8.1 pielikums

Valsts civilās aizsardzības plānam

**Ledus, vižņu, koku sanesumu un gultnes spridzināšanas kārtība   
plūdu (palu) periodā**

|  |  |  |  |
| --- | --- | --- | --- |
| **Nr.**  **p. k.** | **Pasākums** | **Izpildītāji** | **Izpildes veids** |
| **1** | **2** | **3** | **4** |
|  | Lēmuma pieņemšana par nepieciešamību veikt ledus, vižņu, koku sanesumu un gultnes spridzināšanas darbus (turpmāk – spridzināšanas darbi). Lēmumā norāda laikposmu, kad paredzēts veikt spridzināšanas darbus, kā arī darbu veikšanas vietu (adrese vai vietas koordinātas)1 | Attiecīgā pašvaldības civilās aizsardzības komisija | Pašvaldības civilās aizsardzības komisijas priekšsēdētāja parakstītais lēmums nosūtīts Glābšanas dienestam2 |
|  | Tās blakus esošās pašvaldības informēšana par pieņemto lēmumu veikt spridzināšanas darbus3, kura atrodas upes lejtecē | Pašvaldība, kuras administratīvajā teritorijā paredzēts veikt spridzināšanas darbus | Pašvaldības civilās aizsar­dzības komisijas priekšsēdē­tāja parakstītais lēmums nosūtīts attiecīgajām blakus esošajām pašvaldībām2 |
|  | Pieprasījuma sagatavošana un nosūtīšana Nacionālajiem bruņotajiem spēkiem par nepieciešamo atbalstu spridzināšanas darbu veikšanā | Glābšanas dienests | Pieprasījums nosūtīts Nacionālajiem bruņotajiem spēkiem (atbilstoši Glābšanas dienesta un Nacionālo bruņoto spēku starpresoru vienošanās 1. pielikumam) |
|  | Kontaktinformācijas nosūtīšana (elektroniski) Glābšanas dienestam par spridzināšanas darbu veikšanas grupas vecāko un atbildīgās Zemessardzes vienības komandieri | Nacionālie bruņotie spēki | Kontaktinformācija (vārds, uzvārds, amats, mobilā tālruņa numurs) nosūtīta Glābšanas dienestam |
|  | Spridzināšanas darbu veikšanas vietas un laikposma saskaņošanas procedūra4 | Glābšanas dienesta teritoriālā struktūrvienība, kuras pārziņā esošajā rajonā tiks veikti spridzināšanas darbi | Saskaņošanas veidlapa (8.2pielikums) nosūtīta apstiprināšanai Glābšanas  dienesta priekšniekam vai amatpersonai, kas viņu aizvieto2 |
|  | Apstiprinātas saskaņošanas veidlapas nosūtīšana Nacionālajiem bruņotajiem spēkiem | Glābšanas dienests | Apstiprināta saskaņošanas veidlapa nosūtīta Nacionālajiem bruņotajiem  spēkiem2 |
|  | Valsts policijas, Neatliekamās medicīniskās palīdzības dienesta, Valsts vides dienesta, kā arī pašvaldības policijas (ja tāda ir attiecīgās pašvaldības administratīvajā teritorijā) elektroniska informēšana par spridzināšanas darbu veikšanas vietu un laiku | Glābšanas dienesta teritoriālā struktūrvienība, kuras pārziņā esošajā rajonā tiks veikti spridzināšanas darbi | Informācija par spridzināšanas darbu veikšanas vietu un laiku elektroniski nosūtīta Valsts policijai, Neatliekamās medicīniskās palīdzības dienestam, Valsts vides dienestam, kā arī pašvaldības policijai |
|  | Spridzināšanas darbu veikšanas vietas, bīstamās zonas norobežošana (teritorijas norobežošana, teritorijas apsardze un citi līdzīgi pasākumi, lai nepieļautu trešo personu nokļūšanu bīstamajā zonā), ņemot vērā Nacionālo bruņoto spēku noteiktās bīstamās zonas robežu | Valsts policijas teritoriālā struktūrvienība  Pašvaldības policija | Norobežota bīstamā zona |
|  | Spridzināšanas darbu veikšana5 | Nacionālie bruņotie spēki | Veikti spridzināšanas darbi |
|  | Atrašanās spridzināšanas darbu veikšanas vietā, līdz minētie darbi ir pabeigti | Glābšanas dienesta teritoriālā struktūrvienība  Valsts policijas teritoriālā struktūrvienība  Neatliekamās medicīniskās palīdzības dienests  Pašvaldības policija | Atrodas spridzināšanas darbu veikšanas vietā un, ja nepieciešams, sniedz atbalstu Nacionālajiem bruņotajiem spēkiem |

1 Uz komisijas sēdi nepieciešams uzaicināt VSIA "Latvijas Vides, ģeoloģijas un meteoroloģijas centrs" pārstāvi, lai nodrošinātu eksperta viedokli par spridzināšanas darbu lietderību un iespējamo ietekmi uz citām pašvaldību teritorijām upes lejtecē.

2 Dokumentu var iesniegt elektroniski, skenētā veidā ar nosacījumu, ka tajā iekļautā informācija ir saprotama un izlasāma.

3 Informē pašvaldības, kuru teritorija robežojas ar to pašvaldības civilās aizsardzības komisijas darbības teritoriju (attiecas uz apvienotajām pašvaldību civilās aizsardzības komisijām), kurā saskaņā ar lēmumu tiks veikti spridzināšanas darbi.

4 Saskaņojuma procedūru var veikt elektroniski, nosūtot attiecīgajai institūcijai elektronisko ziņojumu (e-pasts), tajā norādot spridzināšanas darbu veikšanas vietu un laikposmu. Ja tiek veikta elektroniskā saskaņošana, atbildes elektroniskie ziņojumi par saskaņojumu jāpievieno un jānoformē kā saskaņojuma veidlapas pielikumi (8.2 pielikums).

5 Nacionālie bruņotie spēki var pieņemt lēmumu neveikt spridzināšanas darbus, ja to tehniska īstenošana apdraud Nacionālo bruņoto spēku amatpersonu drošību, kā arī ja spridzināšanas darbu radītās sekas apdraud tuvumā esošos iedzīvotājus."

Iekšlietu ministrs Rihards Kozlovskis